Det sies at i tidligere tider ble det bygget båter i båtskåt på nesten alle garder i Kilsfjorden. Båtbygging har vært både levebrød og hobby for mange. Håndverket har gått i arv gjennom generasjoner. Fra Bjørneset kan en nevne Ola J. Bjørneset. Han startet båtbyggingen da han var 15 år gammel. Etter Ola J. Bjørneset sin død, tok Rolf Følsvik over. Han giftet seg med datteren til Ola J. Bjørneset som heter Kirsti Bjørneset. Rolf Følsvik har lært håndverket videre til barnebarnet Jørgen Følsvik Hansen.